L'àrzere, àrzare o scrito anca àarxare el xe un'òpara de difexa pasiva del teritorio ata a inpedir el trasbordamento dei corsi d'aqua, xeneralmente costituìo da un riłevà inpermeàbiłe in tera sìmiłe a na diga de tera de modesta altesa col vantajo rispeto a sta qua de èsare investì dal'aqua soło durante ła piena. In Vèneto i àrzeri i xe asè difondesti e i ghe dà nome anca a paexi e łocałità, come par exenpio Arzergrande o Vigodàrxare. Łe pi comuni cauxe de disesto arxanal łe xe ła erosion, el sormonto, el sifonamento, el franamento e el sfiancamento.